Sagittarius - Astrodienst Guest user u1353293038
22-Jul-2017, 22:08 UT/GMT suis 10-Sep-10 6:30
mullapudipraveen 3-Jan-11 19:43
Last Visit: 31-Dec-99 18:00 Last Update: 20-May-18 6:59 Refresh 12
Web02-2016 | 2.8.180515.1 | Last Updated 7 Jul 2009 Kaiings – Toortsie, Kameel en Bokbaaivygie se blog
Julie 8, 2016 Julie 8, 2016 ~ Toortsie
So nou het ek die kaiings uitgebraai en wat nou?
Ek het drie skape se netvet in klein stukkies gesny en dit al vanoggend in ‘n groot kastrol op die stoof gesit, stoof op nommer een. Aanvanklik het ek die deksel opgehad en dit later verwyder. So deur die dag het die vet stadig uitgekook en het ek met ‘n klein bekertjie die vet uitgeskep: 3 liters vol.
Die kaiings het ek uitgeskep in ‘n sif en dit met ‘n houtlepel gedruk sodat die oortollige vet afdrup in die bak.
So, wat nou? Selfs vir hierdie gesoute Banter is dit maar vet, hoor! Ek het ‘n bietjie op ‘n kleinbordjie geskep en sout oirgegooi. Heerlik! Maar steeds kan dit net teelepelsvol geëet word.
Ek sal nou maar moet eksperimenteer hiermee. Ek kan dit nou nie op vars tuisgebakte brood eet, of inmeng by die brooddeeg nie, ek sal ander planne moet maak. Dalk kan ek dit inmeng by roereiers?
Watter voorstelle kan julle maak? Wat maak ek met die kaiings?
Posted in Banting, LCHF,Kosdinge	KaiingsSkaapkaiings
‹ PreviousToortsie se Toeka Tokkel oor Straf
Next ›Die lig in sy oë
10 thoughts on “Kaiings”
Julie 8, 2016 om 9:03 vm
Waar is my plaasjare toe ek nog kaiings kon eet. Dit is darem baie lekker…. maar as nie op brood nie het ek nie raad nie. 😦
Julie 8, 2016 om 9:36 vm
Ek maak allerhande planne met hierdie kaiings, ek dink aan die einde van die week gaan ek soos ‘n kaiing voel en lyk!
Julie 8, 2016 om 9:39 vm
Water my mond nou – kaiings, pap en asyn!
Julie 8, 2016 om 9:55 vm
Is die asyn om die vetterigheid bietjie teen te werk?
Julie 8, 2016 om 12:10 nm
Gooi dit in slaai. 😉
Ek het nooit eers gedink mens maak kaiings met iets anders as varkvet nie.
Julie 8, 2016 om 12:11 nm
Sal probeer! Dankie!
Julie 8, 2016 om 12:16 nm
Varkkaiings is dalk lekkerder, uitgebraaide varkvet is ook baie sagter as uitgebraaide skaapvet.
Julie 8, 2016 om 10:34 nm
Mens se lewer sal protesteer teen al daardie vet,maar dis darem lipleklekker!Ek dink ook jy moet dit in slaai gebruik.
Julie 8, 2016 om 10:54 nm
Ek het dit nou al on groente gebruik en in gebakte eiers en die boudvleisgereg se vetinhoud verhoog. Te lekker.
Julie 10, 2016 om 8:44 nm
Ek dink nou aan my oorlede ma wat in die tyd van die tweede wêreld oorlog ‘n tiener was. Sy het my vertel hoe hulle nie botter gehad het nie en dan die vet uit skaap sterte gekook het om as botter op hulle brood te dien…
Ai ek verlang nou na haar en haar skaap kaaings…